Evolveo EasyPhone XG, čierna
Tlačidlový telefón Evolveo EasyPhone XG je perfektnou voľbou pre nenáročných užívateľov všetkých vekových kategórií, ktorí vyžadujú predovšetkým pohodlné a jednoduché ovládanie a maximálnu prehľadnosť. Telefón má TFT LCD displej s 2,4" uhlopriečkou a veľké tlačidlá, pomocou ktorých môžete ľahko a pohodlne vytočiť požadované číslo alebo napísať SMS správu. Vnútri sa nachádza 32 GB pamäť pre vaše kontakty, ale aj hudba alebo fotografie, ktoré vytvoríte pomocou 3 Mpx fotoaparátu. Na pohodlné počúvanie hudby z FM rádia vám poslúži 3,5 mm jack konektor, do ktorého zapojíte svoje slúchadlá. Telefón ponúka SOS tlačidlo a presný lokátor – pomocou GPS dokáže presne určiť vašu polohu a zaslať informácie prednastaveným kontaktom, aby vás ostatní včas našli, kedykoľvek potrebujete pomôcť.
Kľúčové vlastnosti:
- Prehľadný displej a veľké tlačidlá na ľahké ovládanie
- Dlhá viacdenná výdrž batérie vďaka úspornej prevádzke
- SOS tlačidlo na rýchle privolanie pomoci
- GPS umožní presnú lokalizáciu telefónu
- Kapacitu 32 GB môžete rozšíriť microSD kartou
Vďaka veľkým tlačidlám a prehľadnému displeju sa telefón hodí aj pre používateľov so zhoršeným zrakom.
Prehľadné menu
Telefón zvládne ovládať skutočne každý. Prístroj svojim užívateľom ponúka prehľadné a jednoduché menu a veľké tlačidlá, ktoré sú navzájom oddelené, aby ste mohli bez problémov písať SMS správy bez preklikov. K dispozícii tu máte aj osem rýchlych predvolieb, aby ste mohli volať na obľúbené čísla ľahko a rýchlo.
SOS volanie a lokalizácia polohy
Praktické SOS tlačidlo sa hodí predovšetkým pre staršie a nemohúce osoby. Jeho stlačením začne telefón automaticky vytáčať predvolené kontakty a odošle núdzovú správu s informáciou o vašej aktuálnej polohe. Do núdzových kontaktov si môžete uložiť až päť telefónnych čísel, aby vaši blízki vždy vedeli, keď potrebujete ich pomoc.
Tri úrovne lokalizácie polohy
Telefón dokáže vašu polohu určiť mimoriadne presne. K tomu používa tri technológie, medzi ktorými vyberá tú najlepšiu, ktorá je aktuálne dostupná, a to GPS signál, Wi-Fi a mobilnú sieť GSM. Stačí mať telefón neustále pri sebe, aby ostatní vedeli, na akom mieste sa nachádzate.
SOS senzor pádu
Prístroj disponuje špeciálnym senzorom, ktorý dokáže rozpoznať potenciálne nebezpečný pád, napr. na schodoch alebo vonku na poľadovici. V prípade, že pád zaznamená, automaticky odošle SOS správu a začne vytáčať vaše SOS telefónne kontakty, aby ste ani sami nemuseli stláčať SOS tlačidlo. Funkciu je možné deaktivovať, ak sa spustí ako planý poplach.
Zadný fotoaparát
Na zadnej strane telefónu sa nachádza fotoaparát s rozlíšením 3 Mpx, ktorému nechýba LED blesk. Zhotovené fotografie môžete do pamäte prístroja uložiť a posielať ich ostatným ako MMS.
Fotokontakty a rýchla voľba
Aby ste mali telefonovanie ešte viac uľahčené, môžete si k ôsmim kontaktom v adresári priradiť fotografiu. Pokiaľ vám niekto z týchto ľudí bude volať, na displeji sa vám okrem mena zobrazí aj jeho fotografia, čo vám identifikáciu volajúceho ešte uľahčí a urýchli, aby ste napr. nemuseli hľadať okuliare na čítanie textu na displeji.
FM rádio
Skráťte si voľnú chvíľku počúvaním príjemných melódií či hovoreného slova. Nalaďte si obľúbené rádiové stanice na FM frekvencii priamo na displeji svojho telefónu. Ten má anténu uloženú priamo vo svojom tele, takže na príjem signálu nie je potrebné pripájať slúchadlá.